|  |  |  |  |
| --- | --- | --- | --- |
| Έμβλημα ΠΕΣ-ΝΑΤ Μικρό | **ΠΑΝΕΛΛΗΝΙΑ ΕΝΩΣΗ ΣΥΝΤΑΞΙΟΥΧΩΝ**  **ΝΑΥΤΙΚΟΥ ΑΠΟΜΑΧΙΚΟΥ ΤΑΜΕΙΟΥ**  Π Ε Σ - Ν Α Τ  **Κολοκοτρώνη 99, (3ος όροφος) – Πειραιάς ΤΚ: 18535**  **Τηλ/Φαξ: 210 4137271 - email: pesnat.**[**pesnat@gmail.com**](mailto:pesnat@gmail.com) | |  | | --- | | **Έτος ίδρυσης 1979**  **ΑΦΜ : 998025746** | |

**ΔΕΛΤΙΟ ΤΥΠΟΥ**

Με το δημοψήφισμα η συγκυβέρνηση ΣΥΡΙΖΑ - ΑΝΕΛ, ουσιαστικά καλεί το λαό να εγκρίνει τη δική της πρόταση προς τους δανειστές, η οποία είναι η άλλη όψη του ίδιου νομίσματος.

Οι συνταξιούχοι, ο λαός να μην επιλέξουν ανάμεσα στη Σκύλλα και τη Χάρυβδη. **Να απορρίψουν τόσο την πρόταση ΕΕ - ΔΝΤ - ΕΚΤ όσο και την πρόταση της κυβέρνησης**, γιατί και οι δύο προτάσεις περιέχουν βάρβαρα αντιλαϊκά μέτρα, που θα προστεθούν στα μνημόνια και τους εφαρμοστικούς νόμους, που παραμένουν άθικτα.

Μοναδική ρεαλιστική λύση προς όφελος του λαού είναι η αποδέσμευση από την ΕΕ, με μονομερή διαγραφή του χρέους και ρήξη με το κεφάλαιο και τα μονοπώλια, για να πάρει ο λαός την εξουσία στα χέρια του.

**Απαιτούμε να διασφαλισθούν άμεσα:**

* Η πληρωμή των συντάξεων, των μισθών και των επιδομάτων ανεργίας
* Η παροχή Υγείας και φαρμάκων χωρίς καμία επιβάρυνση για το λαό. Καμία περικοπή στα δημόσια νοσοκομεία!
* Επέκταση σε όλα τα Μέσα Μαζικής Μεταφοράς του μέτρου της δωρεάν χρήσης. Κατάργηση των διοδίων.
* Πάγωμα των δόσεων για φόρους, στεγαστικά και καταναλωτικά δάνεια.
* Πάγωμα των πληρωμών για φως, νερό, τηλέφωνο. Καμιά διακοπή συνδέσεων.

**Καλούμε σε αγωνιστική ετοιμότητα και επαγρύπνηση για την προστασία των δικαιωμάτων μας.**

Πειραιάς, 30 Ιούνη 2015

Η διοίκηση της ΠΕΣ-ΝΑΤ